Gustave Flaubert

Roman se prične v malem mestu Tostesu. Charles je podeželski zdravnik, poročen s starejšo žensko. Zaljubi se v Emo, medtem, ko zdravi njenega očeta. Po ženini smrti se poroči z Emo. Nekaj časa sta srečna, kmalu pa Ema začne hrepeneti po življenju o katerem je brala v knjigah. Želi si romantične, strastne ljubezni. Zato z velikim veseljem sprejme povabilo na ples v grad v bližnjem kraju.

1. **Kakšen odnos ima Ema do visoke družbe?**

Ema hrepeni po visoki družbi, hoče biti del nje.

1. **Zakaj si je želela na ples?**

Na ples si je želela zato, da bi okusila to visoko družbo. Njeno življenje je bilo dolgočasno.

1. **Kako Ema vidi ples?**

Navdušena je, uživa, vse je sanjsko, občuduje obleke.

1. **Kako je predstavljen njen mož Charles?**

Povprečen običajen mož. Na življenje gleda realno, na plesu se dolgočasi.

1. **Kaj si Ema želi, ko je konec plesa?**

Želi si, da tega plesa ne bi bilo nikoli konec.

Po plesu Ema še bolj obžaluje poroko s Charlesom. Ema zanosi, preselita se v Yonville. Tu spozna Leona s katerim deli ljubezenska čustva, vendar ostaneta pri platonski ljubezni. Rajši ima Leona kot svojo hčerko Berto.

Ko Leon odide v Pariz, Ema začuti še večjo praznino v duši. Zasvoji se z nakupovanjem. Ker nima denarja, se zadolžuje pri trgovcu. Pojavi se zapeljivec Rodolpho. Govori ji lepe besede in jo zapelje. Imata strastno ljubezensko razmerje. Ema želi pobegniti z Rodolphom. Rodolpho pa ji napiše poslovilno pismo, ker noče pobegniti z njo. Ema je zelo razočarana. Zateka se v vero. Nekoč Charles povabi Emo v opero v Roven. Tam Ema sreča Leona. Pride do ljubezenskega razmerja med Leonom in Emo. Emina sreča se kmalu konča. Dobi določbo s sodišča, da mora vrniti denar. Ema je zapravljala, ne da bi mož to vedel. Sedaj je obupana. Za denar najprej prosi Leona, nato Rodolpha. Rodolphu ponuja celo svoje telo za denar. Rodolpho jo zavrne. Ema se odloči za samomor. Pri lekarnarju kupi strup za podgane, se zastrupi in počasi v velikih mukah umre. Kasneje umre še Charles. Njuna hčerka Berta pa se zaposli v tekstilni tovarni.

Snov (ki je značilna za realizem):

Časopisni članek, ki je govoril o zdravniku in njegovi ženi, ki je umrla že pri 26. letih. Zdravnik je umrl kmalu za njo. Hčerka je ostala sama.

Zgradba:

1. Tostes – Charles
2. Yonvile – Rodolpho
3. Roven – Leon

Ideja, sporočilo:

Človek v življenju ne more uresničiti svojih sanj, svojih idealov.

Oznaka Eme:

Ema ne sprejema stvarnega življenja, ki ga živi. Sanjari o romantičnem življenju (razkošnem, strastnem, razburljivem) o katerem je brala v romanih. Živi v iluziji, da so njene sanje uresničljive. Kruta realnost jo postavi na realna tla. Ker je ne sprejme se ubije.

Vrste realizma:

To je **objektivni realizem**. Avtor pripoveduje ravnodušno, brezčutno, ne pove svojega mnenja, se umakne iz pripovedi. Tako, da osebe spoznamo prek življenja in dejanj.

Tehnika romana:

1. **personalni pripovedovalec** – avtor pripoveduje zdaj skozi oči ene osebe, zdaj skozi oči druge. Največkrat pripoveduje skozi oči Eme.

* subjektivni opisi – opis skozi oči ene osebe.
* Notranji monolog – razmišljanje oseb.

1. **objektivni prikaz dogajanja**

* objektivni opis (kraj, poti , dogodki)
* dialogi

1. **kontrasti ali nasprotja v romanu**

* Nasprotje med idealistko Emo in Charlom, ki sprejema življenje takšno kot je.
* Nasprotje med uživačem Rodolphom in idealistom Leonom.
* Nasprotje med Eminimi sanjami in resničnostjo.